لو عايزة تعرفى ايه هى درجة الاحمر المناسبة ليكى يبقى لازم تجربى درجات كتيرة و مختلفة على قد ما تقدرى، كل مرة هتشترى فيها مكياج جربى تشترى درجة احمر مختلفة و تجربيها و اسألى اصحابك شكلها عليكى ازاى علشان يساعدوكى تعرفى ايه هى الدرجات المناسبة للون بشرتك. و اعرفى ان كانت بشرتك من النوع البارد ولا الدافئ ، "القاعدة بتقول انه لو لون بشرتك بيميل للاصفر و البيج تبقى بشرتك دافية ، و لو لون بشرتك بيميل للبينك او الاحمر فى خدودك تبقى بشرتك باردة " . لو بشرتك دافية اختارى لون احمر اساسه برتقالى ، و لو باردة اختارى روج احمر اساسه بينك او ازرق .